**SWYDD DDISGRIFIAD A MANYLEB PERSON**

**SWYDD:**  Asesydd TMA

**LLEOLIAD:**  Pob un o safleoedd CAVC

**YN ADRODD I:**  Darlithydd Anawsterau Dysgu Arbenigol a Phennaeth Anghenion Dysgu Ychwanegol a Llesiant

**CYFLOG:**  £26,814 - £28,640 y flwyddyn, pro rata

**CYFRIFOLDEBAU ALLWEDDOL**

1. Cynorthwyo'r Uwch Dîm Rheoli gyda'r gwaith o wireddu gweledigaeth, cenhadaeth a chynlluniau'r Coleg yn llwyddiannus, wrth ddarparu Coleg newydd sy'n bodloni ei ddisgwyliadau a'i ddyheadau.
2. Gweithio fel rhan o dimau sy'n perfformio'n uchel, a chyfrannu atynt.
3. Cynorthwyo gyda'r gwaith o ddatblygu'n rhagweithiol a darparu gwasanaethau i safonau rhyngwladol.
4. Cyfrannu'n gadarnhaol at y gwaith o weithredu a monitro gweledigaeth, cenhadaeth, gwerthoedd a Chynllun Gweithredol y Coleg.
5. Hyrwyddo newid, cyfathrebu, gwella'n barhaus a grymuso, gan sicrhau bod cydweithwyr wedi'u cymell, yn deyrngar ac yn gefnogol.
6. Bod yn rhan o'r gwaith o adolygu, gwella ac optimeiddio'n barhaus effeithiolrwydd ac effeithlonrwydd eich prosesau adrannol.

# **ROLAU ALLWEDDOL**

**Rolau Generig**

1. Cynrychioli'r Coleg gydag asiantaethau allanol fel sy'n ofynnol i gyflawni eich dyletswyddau neu'n ôl cyfarwyddyd eich Rheolwr Llinell.
2. Cyflawni targedau a dangosyddion perfformiad cytunedig ar draws pob maes cyfrifoldeb.

3. Cydymffurfio â pholisïau'r Coleg, yn enwedig y rheiny mewn perthynas â chydraddoldeb ac amrywiaeth.

4. Cydymffurfio ag Iechyd a Diogelwch a mesurau diogelwch yn unol â gofynion statudol a'r Coleg.

5. Bod yn fodel rôl gan gefnogi gwerthoedd a rheolaeth gorfforaethol y Coleg.

6. Datblygu eich hun yn weithredol drwy weithgareddau hyfforddiant a datblygiad staff ac adolygu eich perfformiad eich hun a pherfformiad y rhai hynny sy'n atebol i chi.

7. Ymgymryd ag unrhyw ddyletswyddau eraill sy'n gyson â chyfrifoldebau a dyletswyddau'r swydd, yn ôl cyfarwyddyd eich Rheolwr Llinell.

**Rolau Penodol**

Fel Asesydd TMA byddwch yn gweithio â dysgwyr ar draws y Coleg sydd ag ystod o anghenion dysgu ychwanegol (ADY), anawsterau dysgu a/neu anableddau. Byddwch yn galluogi'r dysgwyr hyn i gael mynediad at eu haddysg a chyflawni a datblygu wrth astudio yng Ngholeg Caerdydd a'r Fro.

Yn benodol, byddwch yn:

1. Cysylltu â dysgwyr, darlithwyr, tiwtoriaid, y tîm ADY a Llesiant, Anogwyr Dysgu a'r Tîm Arholiadau, rhieni/gofalwyr allanol a sefydliadau addysgol blaenorol i sicrhau y cesglir gwybodaeth am gymorth a threfniadau mynediad i arholiad (TMA) blaenorol a rhennir argymhellion cymorth.
2. Darparu cymorth i ddarlithwyr i'w galluogi i gyfeirio dysgwyr ar gyfer TMA a darparu'r dystiolaeth gefndirol angenrheidiol o'r 'ffordd arferol o weithio' i gefnogi'r cais.
3. Cynnal profion seicometrig priodol, un i un neu mewn grwpiau, mewn ffordd ddilys ac ysgrifennu adroddiadau Ffurflen 8 JCQ, neu gasglu tystiolaeth ac ysgrifennu Nodiadau Ffeil Manwl, fel sy'n briodol, i gefnogi'r cais ar gyfer trefniadau mynediad i arholiad.
4. Cysylltu â chyrff dyfarnu i wneud cais am TMA a sicrhau y dilynir prosesau ar gyfer gwneud cais am drefniadau fel sy'n ofynnol gan gyrff dyfarnu unigol.
5. Mynychu cyfarfodydd safoni a chydlynu fel sy'n ofynnol a sicrhau y bodlonir gofynion a dyddiadau arholiadau.
6. Storio'n ddiogel a chadw cofnodion cywir mewn perthynas â cheisiadau a chanlyniadau TMA a sicrhau y cofnodir gwybodaeth yn gywir, a phrydlon, ar systemau canolog.
7. Cysylltu â'r Arweinydd Technoleg Gynorthwyol i gefnogi myfyrwyr wrth ddefnyddio technolegau dysgu a chynorthwyol a meddalwedd arbenigol mewn arholiadau megis ysgrifbinnau sganio a Read&Write.
8. Cyfrannu at ddatblygu gweithdrefnau asesu ac atgyfeirio ac adnoddau a lledaenu arferion gorau o fewn y Tîm TMA.
9. Cefnogi hyfforddiant a datblygiad staff ar draws y Coleg i godi ymwybyddiaeth o drefniadau mynediad i arholiad.
10. Cyflawni dyletswyddau eraill fel sy'n ofynnol, megis mynychu cyfarfodydd rheoli achosion ADY, cynnal cyfweliadau cychwynnol, sgrinio dysgwyr, hyfforddi a mentora dysgwyr ADY ar sail un i un a grŵp a chynnal cofnodion cywir.
11. Cyfrannu at, a chefnogi'r Cynllun Gwella Ansawdd Adrannol ac Adroddiad Hunanasesu a dangosyddion perfformiad allweddol.

1. Bod yn ymwybodol o, a gweithio o fewn, ac ymateb i newidiadau cenedlaethol mewn polisi, canllawiau, rheoliadau a deddfwriaeth yn ymwneud ag ADY (Deddf Anghenion Dysgu Ychwanegol a'r Tribiwnlys Addysg (Cymru) 2018, addasiadau rhesymol (Deddf Cydraddoldeb 2010) a gofynion cyrff dyfarnu).
2. Annog a cheisio safbwyntiau ac adborth dysgwyr a rhanddeiliaid eraill.

**Bydd pob Swydd Ddisgrifiad yn cael ei adolygu:**

1. O fewn chwe mis o benodi.

2. Ar ôl hynny, yn flynyddol.

3. O ganlyniad i anghenion datblygu personol / staff cytunedig.

4. O ganlyniad i ofynion tîm / gweithredol neu newidiadau i strategaeth.

**MANYLEB PERSON A CHYMWYSEDDAU'R SWYDD**

**1. Cymwysterau**

|  |  |
| --- | --- |
| * Cwrs Ôl-raddedig ar Lefel 7 neu gyfwerth, yn cynnwys o leiaf 50-100 awr yn ymwneud ag asesiad arbenigol unigol.
* Cymhwyster addysgu
* Cymhwyster Sgiliau Sylfaenol (neu barodrwydd i'w gwblhau o fewn 12 mis i ddechrau'r swydd hon)
 | HDD |

**2. Profiad Blaenorol a Gwybodaeth am y Swydd**

|  |  |
| --- | --- |
| * Dealltwriaeth o reoliadau JCQ mewn perthynas â deddfwriaeth ADY a TMA
* Gwybodaeth am ofynion cymwysterau a ddefnyddir yn gyffredinol yn y sector AB
* Profiad o gynnal asesiadau diagnostig a pharatoi adroddiadau ar gyfer trefniadau mynediad i arholiad
* Profiad o weithio â dysgwyr ADY mewn lleoliad AB/ysgol
* Profiad o ddefnyddio technoleg gynorthwyol fel arf i gefnogi dysgu
* Gwybodaeth am Ddeddf Cydraddoldeb 2010 a Deddf Anghenion Dysgu Ychwanegol a'r Tribiwnlys Addysg (Cymru) 2018
 | HDHHDH |

**3. Sgiliau (Cymwyseddau a Gallu)**

|  |  |
| --- | --- |
| * Sgiliau rhyngbersonol da a gallu gweithio'n dda fel rhan o dîm
* Arddangos agwedd hyblyg ac arloesol at gefnogi myfyrwyr
* Sgiliau trefnu da
* Sgiliau TG da
* Sgiliau rheoli amser da
* Gallu gweithio ar eich menter eich hun
* Gallu gweithio o dan bwysau ac o fewn terfynau amser
* Gallu siarad Cymraeg
 | HHHHHHHD |

**4. Gofynion Ychwanegol**

|  |  |
| --- | --- |
| * Brwdfrydedd
* Gweithredu â gonestrwydd ac uniondeb
* Hyblyg
* Agwedd gadarnhaol
* Ymrwymiad i Gydraddoldeb ac Amrywiaeth
 | HHHHH |